2010. január 16-án sérüléséből visszatérve a 7–2-es kimenetelű, Sunderland elleni mérkőzésen két találat is az ő nevéhez fűződött. A Preston North End elleni kupameccsen szintén értékesített egy helyzetet, így öt meccsen már négyszer rezgette meg az ellenfelek hálóját. Miután Didier Drogba visszatért az Afrikai Nemzetek kupájáról, ismét szélsőként kapott szerepet a csapatban. Január után áprilisban is betalált volt klubja, a Bolton Wanderers, így a Chelsea előnye a bajnoki tabellán négy pontra növekedett a Manchester Uniteddel szemben. Az idény utolsó fordulójában két gólt szerzett a Wigan Athletic ellen, így a Chelsea négy év után szerzett újra bajnoki címet. Ezzel Ashley Cole-lal egyetemben olyan labdarúgóvá vált, aki már két különböző angol klubbal végzett a tabella élén a Premier League-ben. Ezt a sikert korábban csak Henning Berg érte el. 2010. június 24-én a Chelsea bejelentette, hogy egy új, négyéves szerződést írt alá, így 2012-ig a klub játékosa marad.